text: Tysk sejr efter klage
  25 november 2011 kl. 10.03
  Klage har ført til, at der oprettes en tysk hjemmeside, når Danmark fra 1. januar har formandsskabet for EU.
  Danmark ville præsentere sit EU-formandsskab fra 1. januar med en hjemmeside på dansk, engelsk og fransk.
  Nu har regeringen besluttet at hjemmesiden også får en tysk udgave.
   
  Det oplyser formanden for Europaudvalget i Folketinget, Venstres Eva Kjer Hansen, til dagbladet ?Der Nordschleswiger" i Aabenraa.
  Baggrunden var en klage fra den danske afdeling af den tyske sprogforening, som var utilfreds med den oprindelige danske regerings holdning om slet ikke at benytte sig af tysk.
   
  "Verein für die deutsche Sprache" (VDS) havde overfor regeringen i København henvist til, at tysk benyttes af ca. 90 millioner mennesker i Europa.
  - Vi glæder os over den danske regerings ændrede holdning, siger talsmanden for den tyske sprogforening i Danmark, Anne-Marie Fischer-Rasmussen, til ?Der Nordschleswiger".
   
  Udenrigsministeriets hjemmeside åbner i løbet af december på http://www.eu2012.dk.
  